'জাম-দ্পাল-রোল-বা'ই-ব্লো-গ্রোস

'জাম-দ্পাল-রোল-বা'ই-ব্লো-গ্রোস (ওয়াইলি: 'jam dpal rol ba'i blo gros) (১৮৮৮-১৯৩৬) দ্গে-লুগ্স ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন। 'জাম-দ্পাল-রোল-বা'ই-ব্লো-গ্রোস ১৮৮৮ খ্রিষ্টাব্দে তিব্বতের আমদো অঞ্চলের ত্সোংখা নামক স্থানে জন্মগ্রহণ করেন। তার দুই বছর বয়সে তার মাতা স্প্রে'উ-নাগ-গ্জা' (ওয়াইলি: spre'u nag gza') এবং সাত বছর বয়সে তার পিতা তান্ত্রিক সাধক 'খ্যাম-রু-স্কু-ছেন (ওয়াইলি: 'khyam ru sku chen) মারা যান। আট বছর বয়সে ব্সোদ-নাম্স-র্গ্যা-ম্ত্শো (ওয়াইলি: bsod nams rgya mtsho) নামক এক বৌদ্ধ সন্ন্যাসীর নিকট তিনি শ্রমণেরর শপথ গ্রহণ করেন। তিন বছর পরে তিনি স্কু-'বুম-ব্যাম্স-পা-গ্লিং (ওয়াইলি: sku 'bum byams pa gling) বৌদ্ধবিহারে যোগ দিয়ে হার-ছেন-য়ে-শেস-র্গ্যা-ম্ত্শো (ওয়াইলি: sku 'bum byams pa gling) নামক বৌদ্ধ পণ্ডিতের নিকট শিক্ষালাভ করেন। এই বিহারে তিনি দ্গে-'দুন-ব্স্তান-'দ্জিন-র্গ্যা-ম্ত্শো (ওয়াইলি: dge 'dun bstan 'dzin rgya mtsho) নামক চতুর্থ আ-ম্দো-ঝ্বা-দ্মার (ওয়াইলি: a mdo zhwa dmar) উপাধিধারী লামার নিকট লাম-রিম এবং দ্পা'-রি-বা-ব্লো-ব্জাং-রাব-গ্সাল (ওয়াইলি: dpa' ri ba blo bzang rab gsal) নামক ভিক্ষুর নিকট অভিসময়ালঙ্কারের স্ফূটার্থ টীকা সম্বন্ধে শিক্ষালাভ করেন। আ-লাগস-ঙ্গাগ-দ্বাং-ফুন-ত্শোগ্স (ওয়াইলি: a lags ngag dbang phun tshogs) নামক লামা তাকে ভিক্ষুর শপথ এবং চক্রসম্বর ও গুহ্যসমাজতন্ত্র সম্বন্ধে শিক্ষাদান করেন। পঁচিশ বছর বয়সে তিনি লাসা শহরের দিকে যাত্রার পথে ব্রাগ-দ্কার-ব্লো-ব্জাং-দ্পাল-ল্দান-ব্স্তান-'দ্জিন-স্ন্যান-গ্রাগ্স (ওয়াইলি: brag dkar blo bzang dpal ldan bstan 'dzin snyan grags) নামক লামার নিকট তিনি লাম-রিম ও ব্লো-স্ব্যোং সংক্রান্ত ত্সোং-খা-পা-ব্লো-ব্জাং-গ্রাগ্স-পার (ওয়াইলি: tsong kha pa blo bzang grags pa) সূত্র এবং খাম্স অঞ্চলে 'জাম-দ্ব্যাংস-ম্খ্যেন-ব্র্ত্সে'-দ্বাং-পো (ওয়াইলি: 'jam dbyangs mkhyen brtse' dbang po) নামক লামার নিকট গুহ্যগর্ভতন্ত্র সম্বন্ধে শিক্ষালাভ করেন। এই সময় খ্রা-দ্গে-স্লোং-ত্শুল-খ্রিম্স-দার-র্গ্যাস (ওয়াইলি: khra dge slong tshul khrims dar rgyas) নামক বৌদ্ধ সাধিকা তাকে দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (ওয়াইলি: dpal sprul o rgyan 'jigs med chos kyi dbang po) নামক লামার পুনর্জন্ম রূপে চিহ্নিত করেন। ১৯১৯ খ্রিষ্টাব্দে তিনি দ্বাং-ছেন-ম্দো-স্দে (ওয়াইলি: dbang chen mdo sde) নামক এক স্থানীয় শাসকের পৃষ্ঠপোষকতায় ম্গো-লোগ (ওয়াইলি: mgo log) অঞ্চলের দার-লাগ (ওয়াইলি: dar lag) নামক স্থানে দ্পাল-স্ন্যান-মো-রি-র্নাম-র্গ্যাল (ওয়াইলি: dpal snyan mo ri rnam rgyal) নামক বৌদ্ধবিহার স্থাপন করেন। এই সময় তিব্বতী ও চীনা সৈন্যদের একটি লড়াইয়ের মাঝে পড়ে তিনি গুরুতর আহত হন, কিন্তু তার আক্রমণকারীরা তাকে হত্যা না করে ছেড়ে দেন। পরবর্তীকালে তিনি আ-জা-র্দো-র্জে-সেং-গে (ওয়াইলি: a ja rdo rje seng ge) নামক স্দে-দ্গে রাজ্যের শাসকের পৃষ্ঠপোষকতায় ত্সোং-খা-পা-ব্লো-ব্জাং-গ্রাগ্স-পার রচনা ছাপার দায়িত্ব নেন। 'জাম-দ্পাল-রোল-বা'ই-ব্লো-গ্রোস অতিযোগ তত্ত্বের ওপর তেরোটি অধ্যায় বিশিষ্ট 'জাম-দ্পাল-র্দ্জোগ্স-পা-ছেন-পো-থুগ্স-রিগ (ওয়াইলি: 'jam dpal rdzogs pa chen po thugs tig) নামক একটি গ্রন্থ রচনা করেন। এছাড়া তিনি ন্যি-'ওদ-স্নাং-বা (ওয়াইলি: nyi 'od snang ba) নামক একটি টীকাভাষ্য রচনা করেন। Pearcey, Adam (আগস্ট ২০১২)। "Amdo Geshe Jampel Rolpai Lodro"। The Treasury of Lives: Biographies of Himalayan Religious Masters। সংগ্রহের তারিখ ডিসেম্বর ১৯, ২০১৪।  Sullivan, Brenton. 2007. "Venerable Fazun and His Influence on Life and Education at the Sino-Tibetan Buddhist Institute." M.A. Thesis. University of Kansas. Tuttle, Gray. 2005. Tibetan Buddhists in the Making of Modern China. New York: Columbia University Press.